ddrg/super_eurlex huggingface dataset:
Oficiālais Vēstnesis L 071 , 17/03/1990 Lpp. 0036 - 0036

Speciālizdevums somu valodā: Nodaļa 3 Sējums 32 Lpp. 0084

Speciālizdevums zviedru valodā: Nodaļa 3 Sējums 32 Lpp. 0084



Padomes direktīva (1990. gada 5. marts) par vaislas cūku hibrīdiem vaislai (90/119/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 19. decembra Direktīvu 88/661/EEK par zootehniskiem standartiem, kas piemērojami cūku sugu vaislas dzīvniekiem [1], un jo īpaši tās 8. pantu, ņemot vērā Komisijas priekšlikumu, tā kā Direktīva 88/661/EEK paredz pakāpeniski liberalizēt Kopienas iekšējo tirgu ar vaislas cūku hibrīdiem; tā kā šim nolūkam nepieciešama papildu saskaņošana attiecībā uz šādu dzīvnieku atzīšanu par derīgiem vaislai; tā kā noteikumi atzīšanai par derīgiem vaislai attiecas kā uz dzīvniekiem, tā arī uz to spermu, olšūnām un embrijiem; tā kā šai ziņā jānovērš valsts noteikumos aizlieguma, ierobežojuma vai traucējuma radīšana Kopienas iekšējā tirgū attiecībā uz vaislas cūku hibrīdu un to spermas, olšūnu un embriju atzīšanu par derīgiem vaislai vai nu dabīgā veidā, vai mākslīgā apsēklošanā, vai ņemot olšūnas un embrijus; tā kā saistībā ar vaislu uz vaislas cūku hibrīdu kuiļiem un sivēnmātēm, to spermu, olšūnām un embrijiem nedrīkst attiecināt aizliegumus, ierobežojumus vai radīt šķēršļus; tā kā vēlamā rezultāta sasniegšanu var garantēt noteikums, ka sperma, olšūnas un embriji jāapstrādā valsts apstiprinātam personālam; tā kā ievērojot pašlaik Spānijā un Portugālē pastāvošos īpašos nosacījumus, šīs direktīvas ieviešanai šajās dalībvalstīs jānodrošina papildu laiks, IR PIEŅĒMUSI ŠO DIREKTĪVU. 1. pants Dalībvalstis nodrošina, ka, neskarot dzīvnieku veselības noteikumus, neaizliedz, neierobežo vai netraucē: - vaislas cūku hibrīdu sivēnmātes atzīt par derīgām vaislai, - vaislas cūku hibrīdu kuiļus atzīt par derīgiem aplecināšanai, - atzīt par derīgiem mākslīgajai apsēklošanai vaislas cūku hibrīdu kuiļus, kuru līnijai testēta snieguma kontrolei un veikts ģenētiskās vērtības novērtējums, - izmantot trešajā ievilkumā minēto dzīvnieku spermu, - atzīt par derīgiem oficiālai testēšanai vaislas cūku hibrīdu kuiļus vai izmantot šādu kuiļu spermu daudzumos, kādi nepieciešami, lai veiktu testus to snieguma kontrolei un ģenētiskās vērtības novērtēšanai, - izmantot vaislas cūku hibrīdu sivēnmāšu olšūnas un embrijus. 2. pants Dalībvalstis nodrošina, ka, neskarot veterinārsanitārās normas, spermu, olšūnas un embrijus Kopienas iekšējam tirgum savāc, apstrādā un uzglabā valsts apstiprinātos centros vai valsts apstiprināts personāls. 3. pants Dalībvalstīs līdz 1991. gada 1. janvārim stājas spēkā normatīvi un administratīvi akti, kas vajadzīgi, lai izpildītu šo direktīvu. Dalībvalstis par to tūlīt informē Komisiju. Tomēr Spānijas Karalistei un Portugāles Republikai šīs direktīvas ieviešanai ir piešķirts trīs gadu papildus laikposms. 4. pants Šī direktīva ir adresēta dalībvalstīm. Briselē, 1990. gada 5. martā Padomes vārdā — priekšsēdētājs J. Walsh [1] OV L 382, 31.12.1988., 36. lpp. --------------------------------------------------
Oficiālais Vēstnesis L 038 , 10/02/1989 Lpp. 0036 - 0036

Speciālizdevums somu valodā: Nodaļa 3 Sējums 28 Lpp. 0139

Speciālizdevums zviedru valodā: Nodaļa 3 Sējums 28 Lpp. 0139



Komisijas Direktīva (1989. gada 20. janvāris), ar ko groza II pielikumu Padomes Direktīvai 66/401/EEK par lopbarības augu sēklu tirdzniecību (89/100/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Direktīvu 88/380/EEK [2], un jo īpaši tās 21.a pantu, tā kā audzēšanas apstākļu un morfoloģisko pazīmju dēļ pļavas lapsastes (Alopecurus pratensis) sēklas satur samērā daudz Poa sugu sēklu; tā kā pļavas lapsastes sēklas tādējādi ir grūti iegūstamas, tādēļ attiecībā uz Poa sugu sēklām Direktīvas 66/401/EEK II pielikumā noteikts, ka vienas citas sugu sēklu maksimālais saturs ir 1 svara %; tā kā attiecībā uz augsto dižauzu (Arrhenatherum elatius) un pļavas zeltauzīti (Trisetum flavescens), kam ir līdzīgas morfoloģiskās pazīmes, šis 1 % maksimālais saturs neattiecas uz Poa sugu sēklām; tā kā, ņemot vērā zinātnes un tehnikas atziņu attīstību, ir lietderīgi grozīt Direktīvas 66/401/EEK II pielikumu, lai to pašu paredzētu attiecībā uz pļavas lapsastes sēklām; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Direktīvas 66/401/EEK II pielikuma I daļas 2. punkta A apakšpunktā (tabula) 6. slejā ("Analītiskā tīrība" – Maksimālais citu sugu augu sēklu saturs ( % no svara) – "Viena suga"), pēc "1,0", kas norādīts attiecībā uz Alopecurus pratensis, pievieno "f". 2. pants Dalībvalstis ne vēlāk kā 1990. gada 1. janvārī veic pasākumus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1989. gada 20. janvārī Komisijas vārdā — Komisijas loceklis Ray Mac Sharry [1] OV 125, 11.7.1966., 2298./66. lpp. [2] OV L 187, 16.7.1988., 31. lpp. --------------------------------------------------
Oficiālais Vēstnesis L 126 , 21/05/1980 Lpp. 0014 - 0014

Speciālizdevums somu valodā: Nodaļa 3 Sējums 12 Lpp. 0035

Speciālizdevums grieķu valodā Nodaļa 03 Sējums 28 Lpp. 0171

Speciālizdevums zviedru valodā: Nodaļa 3 Sējums 12 Lpp. 0035

Speciālizdevums spāņu valodā: Nodaļa 03 Sējums 18 Lpp. 0019

Speciālizdevums portugāļu valodā Nodaļa 03 Sējums 18 Lpp. 0019



Komisijas Direktīva (1980. gada 2. maijs), kas noteiktos gadījumos atļauj barības maisījumu tirdzniecību nenoslēgtā iepakojumā vai konteineros (80/511/EEK) EIROPAS KOPIENAS KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1979. gada 21. aprīļa Direktīvu 79/373/EEK par barības maisījumu tirdzniecību [1], un jo īpaši tās 4. pantu, tā kā saskaņā ar minētās direktīvas nosacījumiem barības maisījumi parasti ir tirgojami slēgtā iepakojumā vai konteineros; tā kā Kopienas līmenī tomēr dažkārt var tikt pieļautas atkāpes no šī noteikuma; tā kā pašreiz spēkā esošie dalībvalstu likumi pieļauj dažas atkāpes no pienākuma tirgot barības maisījumus slēgtā iepakojumā vai konteineros; tā kā, lai veicinātu Direktīvas 73/373/EEK nosacījumu ieviešanu Kopienas līmenī, jānodrošina no praktiskā un ekonomiskā viedokļa attaisnojamas atkāpes; tā kā jānodrošina barības maisījumu identitātes un kvalitātes atbilstība spēkā esošajiem noteikumiem par etiķetēm, ir nepieciešams nošķirt gadījumus, kad, atkāpjoties no esošajiem nosacījumiem, barības maisījumus drīkst tirgot neiesaiņotā veidā vai nenoslēgtos konteineros, no gadījumiem, kad to var tirgot vai nu neiesaiņotā veidā, vai arī nenoslēgtā iepakojumā vai konteineros; tā kā šajā direktīvā paredzētie pasākumi atbilst Barības pastāvīgās komitejas atzinumam, IR PIEŅĒMUSI ŠO DIREKTĪVU. 1. pants 1. Dalībvalstis nosaka, ka barības maisījumus drīkst tirgot neiesaiņotā veidā, kā arī nenoslēgtā iepakojumā vai konteineros šādos gadījumos: a) piegādes barības maisījumu ražotāju starpā; b) piegādes no barības maisījumu ražotājiem iepakošanas uzņēmumiem; c) barības maisījumi, kas iegūti, sajaucot graudus vai veselus augļus; d) barība blokos vai laizāmā sāls; e) mazi barības maisījumu daudzumi, kas svarā nepārsniedz 50 kilogramus, paredzēti tieši patērētājam un ņemti tieši no iepakojuma vai tvertnes, kas pirms atvēršanas atbilduši Direktīvas Nr. 79/373/EEK 4. panta 1. punktam. 2. Dalībvalstis nosaka, ka barības maisījumus drīkst tirgot neiesaiņotā veidā, kā arī nenoslēgtos konteineros, bet ne nenoslēgtā iepakojumā šādos gadījumos: a) barības maisījumi, ko piegādā tieši no ražotāja patērētājam; b) melasi saturoša barība, kurā neietilpst vairāk par trim sastāvdaļām; c) granulētā dzīvnieku barība. 2. pants Dalībvalstis ievieš nepieciešamos normatīvos un administratīvos aktus, lai no 1981. gada 1. janvāra nodrošinātu to atbilstību šai direktīvai, un par to tās tūlīt informē Komisiju. 3. pants Šī direktīva ir adresēta dalībvalstīm. Briselē, 1980. gada 2. maijā Komisijas vārdā — priekšsēdētāja vietnieks Finn Gundelach [1] OV L 86, 6.4.1979., 30. lpp. --------------------------------------------------
Oficiālais Vēstnesis L 018 , 24/01/1980 Lpp. 0023 - 0023

Speciālizdevums somu valodā: Nodaļa 7 Sējums 2 Lpp. 0119

Speciālizdevums grieķu valodā Nodaļa 07 Sējums 2 Lpp. 0122

Speciālizdevums zviedru valodā: Nodaļa 7 Sējums 2 Lpp. 0119

Speciālizdevums spāņu valodā: Nodaļa 07 Sējums 2 Lpp. 0203

Speciālizdevums portugāļu valodā Nodaļa 07 Sējums 2 Lpp. 0203



Padomes Direktīva (1979. gada 20. decembris), ar ko groza Pirmo direktīvu par kopīgu noteikumu ieviešanu attiecībā uz dažiem kravu autopārvadājumu veidiem starp dalībvalstīm (80/49/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. panta 1. punktu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā saskaņā ar Padomes 1962. gada 23. jūlija Pirmo direktīvu par kopīgu noteikumu ieviešanu attiecībā uz dažiem kravu autopārvadājumu veidiem starp dalībvalstīm [3], kurā jaunākie grozījumi izdarīti ar Direktīvu 78/175/EEK [4], būtu jāparedz atbrīvojums no visām kvotām un atļaujām pārvadājumiem, ko uzņēmumi veic uz pašu rēķina, IR PIEŅĒMUSI ŠO DIREKTĪVU. 1. pants Padomes 1962. gada 23. jūlija Pirmās direktīvas I pielikumu groza šādi: 1. Iekļauj šādu punktu: "11. Kravu pārvadājumi ar mehāniskiem transportlīdzekļiem, ievērojot šādus nosacījumus: a) pārvadājamā krava ir uzņēmuma īpašums, vai arī uzņēmums to pārdevis, nopircis, iznomājis vai noīrējis, izgatavojis, ieguvis, pārstrādājis vai remontējis; b) reisa uzdevums ir atvest kravu uz uzņēmumu vai aizvest no tā, vai arī to pārvietot savām vajadzībām uzņēmuma teritorijā vai ārpus tās; c) šādiem pārvadājumiem izmantojamie mehāniskie transportlīdzekļi jāvada uzņēmuma darbiniekiem; d) kravu pārvadāšanai izmantojamiem mehāniskajiem transportlīdzekļiem jābūt uzņēmuma īpašumā vai pirktiem ar pēcmaksu. Šis noteikums neattiecas uz aizstāšanai lietoto transportlīdzekli parasti izmantojamā transportlīdzekļa īslaicīgu bojājumu laikā; e) salīdzinājumā ar uzņēmuma vispārējo darbību pārvadājumiem jābūt tikai palīgdarbībai." 2. Pielikuma 11. un 12. punkts kļūst attiecīgi par 12. un 13. punktu. 2. pants Dalībvalstis veic vajadzīgos pasākumus, lai vēlākais līdz 1980. gada 1. jūlijam liberalizētu 1. pantā minētos pārvadājumu veidus. Trijos mēnešos pēc šīs direktīvas paziņošanas un noteikti līdz 1980. gada 1. jūlijam dalībvalstis ziņo Komisijai par pasākumiem, kas veikti, lai īstenotu šo direktīvu. 3. pants Šī direktīva ir adresēta dalībvalstīm. Briselē, 1979. gada 20. decembrī Padomes vārdā — priekšsēdētājs J. Tunney [1] OV C 293, 13.12.1976., 50. lpp. [2] OV C 281, 27.11.1976., 2. lpp. [3] OV 70, 6.8.1962., 2005./62. lpp. [4] OV L 54, 25.2.1978., 18. lpp. --------------------------------------------------
Oficiālais Vēstnesis L 172 , 03/07/1975 Lpp. 0017 - 0017

Speciālizdevums somu valodā: Nodaļa 3 Sējums 6 Lpp. 0090

Speciālizdevums grieķu valodā Nodaļa 03 Sējums 13 Lpp. 0032

Speciālizdevums zviedru valodā: Nodaļa 3 Sējums 6 Lpp. 0090



Padomes direktīva (1975. gada 24. jūnijs), ar ko groza Direktīvas Nr. 64/432/EEK, Nr. 64/433/EEK, Nr. 71/118/EEK, Nr. 72/461/EEK un Nr. 72/462/EEK attiecībā uz Pastāvīgās veterinārijas komitejas procedūru spēkā esamību (75/379/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Pastāvīgā veterinārijas komiteja, kas izveidota ar Lēmumu Nr. 68/361/EEK [2], sniedz savu atzinumu saskaņā ar procedūrām, kuras ir spēkā 30 mēnešus no dienas, kad minētajai Komitejai pirmo reizi nosūtīts lūgums sniegt atzinumu; tā kā Komisijai lietu pirmo reizi nodeva izskatīšanai 1972. gada 22. decembrī; tā kā laika posms, kas pagājis, nav pietiekams, lai varētu pieņemt galīgo lēmumu, un tā kā iepriekš minēto procedūru spēkā esamība jāpagarina tikai uz laiku, IR PIEŅĒMUSI ŠO DIREKTĪVU. 1. pants Termiņu "30 mēneši" aizstāj ar "102 mēneši" šādos pantos: - 14. pantā Padomes 1964. gada 26. jūnija Direktīvā Nr. 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām [3], kurā jaunākie grozījumi izdarīti ar Padomes Direktīvu Nr. 74/387/EEK [4]; - 9.b pantā Padomes 1964. gada 26. jūnija Direktīvā Nr. 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu [5], kurā jaunākie grozījumi izdarīti ar Direktīvu Nr. 74/387/EEK; - 13. pantā Padomes 1971. gada 15. februāra Direktīvā Nr. 71/118/EEK par veselības problēmām, kas ietekmē tirdzniecību ar svaigu mājputnu gaļu [6], kurā jaunākie grozījumi izdarīti ar Direktīvu Nr. 74/387/EEK; - 10. pantā Padomes 1972. gada 12. decembra Direktīvā Nr. 72/461/EEK par veselības problēmām, kas ietekmē Kopienas iekšējo tirdzniecību ar svaigu gaļu [7], kurā jaunākie grozījumi izdarīti ar Direktīvu Nr. 74/387/EEK; - 31. pantā Padomes 1972. gada 12. decembra Direktīvā 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [8], kurā jaunākie grozījumi izdarīti ar Direktīvu 74/387/EEK. 2. pants Šis lēmums ir adresēts dalībvalstīm. Luksemburgā, 1975. gada 24. jūnijā Padomes vārdā — priekšsēdētājs M. A. Clinton [1] OV C 111, 20.5.1975., 26. lpp. [2] OV L 255, 18.10.1968., 23. lpp. [3] OV 121, 29.7.1964., 1977./64. lpp. [4] OV L 202, 24.7.1974., 36. lpp. [5] OV 121, 29.7.1964., 2012./64. lpp. [6] OV L 55, 8.3.1971., 23. lpp. [7] OV L 302, 31.12.1972., 24. lpp. [8] OV L 302, 31.12.1972., 28. lpp. --------------------------------------------------
Oficiālais Vēstnesis L 014 , 20/01/1975 Lpp. 0014 - 0014

Speciālizdevums somu valodā: Nodaļa 6 Sējums 1 Lpp. 0175

Speciālizdevums grieķu valodā Nodaļa 06 Sējums 1 Lpp. 0195

Speciālizdevums zviedru valodā: Nodaļa 6 Sējums 1 Lpp. 0175

Speciālizdevums spāņu valodā: Nodaļa 05 Sējums 2 Lpp. 0045

Speciālizdevums portugāļu valodā Nodaļa 05 Sējums 2 Lpp. 0045



Padomes Direktīva 75/35/EEK (1974. gada 17. decembris), ar ko paplašina darbības jomu Direktīvai Nr. 64/221/EEK par tādu īpašu pasākumu saskaņošanu attiecībā uz ārvalstnieku pārvietošanos un dzīvesvietu, kas ir attaisnojami ar sabiedrisko kārtību, valsts drošību un veselības aizsardzību, iekļaujot tos dalībvalsts pilsoņus, kuri izmanto tiesības palikt uz dzīvi citā dalībvalstī pēc tam, kad tajā ir veikta darbība pašnodarbinātas personas statusā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 56. panta 2. punktu un 235. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā ar Direktīvu Nr. 64/221/EEK [3] saskaņoti tādi īpaši pasākumi attiecībā uz ārvalstnieku pārvietošanos un dzīvesvietu, kas ir attaisnojami ar sabiedrisko kārtību, valsts drošību un veselības aizsardzību, un tā kā ar Direktīvu Nr. 75/34/EEK [4] paredzēti nosacījumi, kā izmantojamas dalībvalstu piilsoņu tiesības palikt uz dzīvi citā dalībvalstī pēc tam, kad tajā veikta darbība pašnodarbinātas personas statusā; tā kā Direktīvai Nr. 64/221/EEK būtu jāattiecas uz personām, uz kurām attiecas Direktīva Nr. 75/34/EEK, IR PIEŅĒMUSI ŠO DIREKTĪVU. 1. pants Direktīva Nr. 64/221/EEK attiecas uz tiem dalībvalstu pilsoņiem un to ģimenes locekļiem, kuriem ir tiesības palikt uz dzīvi dalībvalstī saskaņā ar Direktīvu Nr. 75/34/EEK. 2. pants Dalībvalstis veic vajadzīgos pasākumus, lai izpildītu šīs direktīvas prasības divpadsmit mēnešos pēc tās izziņošanas, un tūlīt par to informē Komisiju. 3. pants Šī direktīva ir adresēta dalībvalstīm. Briselē, 1974. gada 17. decembrī Padomes vārdā — priekšsēdētājs M. Durafour [1] OV C 14, 27.3.1973., 21. lpp. [2] OV C 142, 31.12.1972., 10. lpp. [3] OV 56, 4.4.1964., 850./64. lpp. [4] OV L 14, 20.1.1975., 10. lpp. --------------------------------------------------
Oficiālais Vēstnesis L 303 , 13/11/1974 Lpp. 0009 - 0009

Speciālizdevums grieķu valodā Nodaļa 09 Sējums 1 Lpp. 0042

Speciālizdevums spāņu valodā: Nodaļa 09 Sējums 1 Lpp. 0046

Speciālizdevums portugāļu valodā Nodaļa 09 Sējums 1 Lpp. 0046



Padomes Direktīva (1974. gada 7. novembris), kas groza 5. panta 2. punktu Direktīvā 69/335/EEK par netiešiem nodokļiem, ko uzliek kapitāla piesaistīšanai (74/553/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 99. un 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā 5. panta 2. punkts Padomes 1969. gada 17. jūlija Direktīvā 69/335/EEK par netiešiem nodokļiem, ko uzliek kapitāla piesaistīšanai [3], paredz, ka gadījumos, kas minēti 5. panta 1. punkta a), b) un c) apakšpunktā, summa, no kā iekasē kapitāla nodevu, nevar būt mazāka par to uzņēmējsabiedrības kapitāla daļu reālo vērtību, kuras piešķirtas vai pieder katram dalībniekam, vai šādu kapitāla daļu nominālvērtību summu, ja tā ir lielāka par to reālo vērtību; tā kā kapitāla daļu reālās vērtības pieņemšana par obligāto nodokļu uzlikšanas bāzi dažos no iepriekš minētajiem gadījumiem neatbilst principiem, uz ko pamatojas saskaņota kapitāla nodeva un kuru mērķis ir ieviest sistēmu, ka kapitāla nodevu iekasē tikai no darījumiem, kas saskaņā ar tiesību aktiem ir kapitāla piesaistīšana, un tikai tiktāl, ciktāl šādi darījumi palīdz stiprināt sabiedrības saimniecisko potenciālu, IR PIEŅĒMUSI ŠO DIREKTĪVU. 1. pants "2. Gadījumos, kas minēti 1. punkta a) un b) apakšpunktā, dalībvalstis summai, no kuras iekasē kapitāla nodokli, par pamatu var ņemt katram dalībniekam piešķirto vai piederošo sabiedrības kapitāla daļu reālo vērtību. Tas neattiecas uz gadījumiem, kad iemaksas izdara tikai skaidrā naudā. Summa, no kā iekasē nodevu, nekādā ziņā nav mazāka par to sabiedrības kapitāla daļu nominālvērtību summu, kas piešķirtas vai pieder katram tās dalībniekam." 2. pants Šī direktīva ir adresēta dalībvalstīm. Briselē, 1974. gada 7. novembrī Padomes vārdā — priekšsēdētājs A. Jarrot [1] OV C 76, 3.7.1974., 9. lpp. [2] OV C 109, 19.9.1974., 35. lpp. [3] OV L 249, 3.10.1969., 25. lpp. --------------------------------------------------
1k2071

Lactiplantibacillus plantarum DSM 21762

Piedevas sastāvs: preparāts Lactiplantibacillus plantarum DSM 21762, kas satur vismaz 5 × 1011 KVV uz g piedevas. Cietā veidā-

Visu sugu dzīvnieki

-

-

-

1. Piedevas un premiksu lietošanas norādījumos norāda glabāšanas nosacījumus. 2. Piedevas minimālais saturs, ja to nekombinē ar citiem mikroorganismiem, ko izmanto par skābbarības piedevām: 1×108 KVV/kg svaiga materiāla. 3. Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu izmantotājiem, lai novērstu potenciālos riskus, kas izriet no to izmantošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, ieskaitot ādas un elpceļu aizsarglīdzekļus.
Galvenā uzņēmējdarbības veikšanas vieta: Second Floor, No. 36, Naqdi Street, North Sohrevardi Street, Shahid Ghandi-Niloufar Neighborhood, Tehran, Irāna

Tas ir iesaistīts cenzūras un novērošanas darbībās Irānas valdības uzdevumā, tostarp 2022. gada protestu laikā, ar kurām aizliedz vai ierobežo to, ka Irānas pilsoņi izmanto vārda vai pulcēšanās brīvību, vai paredz sodu par to, vai ar kurām ierobežo piekļuvi drukātiem vai apraides medijiem.

Sakaru regulējuma iestāde (Communication Regulation Authority (CRA)) ir Irānas Informācijas un sakaru tehnoloģiju ministrijas (Iranian Ministry for Information and Communications Technology (ICT)) pakļautībā. CRA nodrošina Irānas valdības prasību par interneta satura filtrēšanu izpildi, izmantojot spiegprogrammatūru SIAM.

16.

Enjoining Right and Forbidding Evil štābs ستاد امر به معروف و نهی از منکر jeb Office for Enjoining Right and Forbidding Evil; Headquarters for the Promotion of Virtue and Prevention of Vice; Setad-PV ستاد پو

Vienības veids: valdības iestāde Reģistrācijas vieta: Irāna Galvenā darbības vieta: Irāna Saistītas personas: GOLPAYEGANI Seyyed Mohammed Saleh Hashemi, Enjoining Right and Forbidding Evil štāba vadītājs Citas ar to saistītas vienības: Irānas Islāma Republikas tiesībaizsardzības spēki (Law Enforcement Forces of the Islamic Republic of Iran (LEF))

Enjoining Right and Forbidding Evil štābs ir valdības iestāde, kas ir atbildīga par pārmērīgi stingru uzvedības modeļu noteikšanu un ievērošanas panākšanu sabiedrībā. 2022. gadā Enjoining Right and Forbidding Evil štābam bija būtiska loma jaunu un stingrāku tikumības noteikumu izveidē sievietēm, kuri nepārprotami pārkāpj cilvēktiesības. Turklāt Enjoining Right And Forbidding Evil štābam ir galvenā loma uzraudzības ieviešanā un bieži vien brutālā sankciju piemērošanā sievietēm un vīriešiem, kas neievēro šos kodeksus. Šo stingro noteikumu izpildi pēc tam brutāli panāk ES sarakstā iekļautie Irānas Islāma Republikas tiesībaizsardzības spēki (LEF), (un, konkrēti, tās Tikumības policija). Tāpēc Enjoining Right and Forbidding Evil štāba vadītājs ir atbildīgs par nopietniem cilvēktiesību pārkāpumiem Irānā.
2b136-ex

—

Rūgto apelsīnu ekstrakts

Piedevas sastāvs No Citrus x aurantium L. augļiem iegūts rūgto apelsīnu ekstrakts Cieta viela Aktīvās vielas raksturojums Rūgto apelsīnu ekstrakts, kas no Citrus x aurantium L. augļiem iegūts, kā noteikusi Eiropas Padome (1). Flavonoīdi: 45–55 %, no tiem: — naringīns: 20–30 % — neohesperidīns: 10–20 % 5-metoksipsoralēns (dēvēts arī par bergaptēnu): ≤ 0,03 % (-)-sinefrīns: ≤ 1 % CoE numurs: 136 Analītiskā metode (2) Naringīna (fitoķīmiskais marķieris) kvantitatīvajai noteikšanai barības piedevā: — augstas izšķirtspējas šķidrumhromatogrāfija (HPLC) ar spektrofotometrisko (UV) noteikšanu

Gaļas cāļi Dējējvistas Gaļas tītari Sivēni Nobarojamās cūkas Sivēnmātes Piena govis Teļi Gaļas liellopi Aitas/kazas Zirgi Truši Lašu dzimtas zivis Dekoratīvās zivis Suņi Kaķi

—

—

1. Barībā piedevu iekļauj premiksa veidā. 2. Piedevas un premiksu lietošanas norādījumos norāda glabāšanas nosacījumus un noturību pret termisku apstrādi. 3. Uz piedevas etiķetes jābūt šādai norādei: “Ieteicamais maksimālais aktīvās vielas saturs uz kg kompleksās barības ar mitruma saturu 12 %: — gaļas cāļi: 102 mg, — dējējvistas: 151 mg, — gaļas tītari: 136 mg, — sivēni: 182 mg, — nobarojamās cūkas: 217 mg, — sivēnmātes: 268 mg, — piena govis: 259 mg, — teļi (piena aizstājējbarība), gaļas liellopi, aitas/kazas, zirgi, lašu dzimtas zivis, suņi un dekoratīvās zivis, 400 mg; — kaķi: 80 mg, — truši: 161 mg.” 4. Ja, piedevu lietojot tādā daudzumā, kas norādīts uz premiksa etiķetes, 3. punktā minētais daudzums tiek pārsniegts, uz šīs premiksa etiķetes jānorāda aktīvās vielas funkcionālā grupa, identifikācijas numurs, tās nosaukums un pievienotais aktīvās vielas daudzums. 5. Barībai nav atļauts pievienot no Citrus x aurantium L. augļiem iegūta rūgto apelsīnu ekstrakta maisījumu ar citām atļautām piedevām, kas iegūtas no Citrus aurantium L. 6. Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu potenciālos riskus, kas izriet no ieelpošanas, saskares ar ādu vai saskares ar acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas, acu un elpceļu aizsarglīdzekļus.